Brief: SAKP/ANC wil totalitêre kommunistiese staat vestig – praag.co.za — 20 jaar jonk!
Aangaande die huidige grondgrypplanne, ek dink die lesers en joernaliste moet nou begin besef die SAKP / ANC se stryd het nooit werklik oor bevryding gegaan nie, maar oor die geleidelike infasering en vestiging van ‘n totalitêre kommunistiese staat. Dit het nie gegaan oor nie-rassigheid en demokrasie nie. Dit is bloot die dekmantel waaronder die werklike stryd gevoer word. As jy eers die werklike motief snap, sal jy die hele konteks begryp waarbinne die ideologiese stryd homself uitspeel in Suid-Afrika, kommunisme vs kapitalisme, totale beheer vs persoonlike vryheid.
Skielik raak die vergesogtheid van die totale aanslag nie meer so vergesog nie. Ramaphosa het immers tydens die onderhandelings van 1992 tot 1994 dit duidelik gestel dat die ANC nie alles eensklaps gaan vat nie, maar oor tyd en met verdrag. Mandela self was lid van die SAKP. Die ANC voer bloot die Mandela-plan uit.
Namate die realiteit van kommunisme al nader aan ons sakke en ons fisiese leefwêreld kruip, hoe groter werklikheid raak die totale aanslag wat as ‘n bangmaakstorie afgemaak is deur die linkses en liberales.
Dit lyk my tog die konserwatiewes en behoudendes het toe die pot nie so ver mis gesit nie.
— Willem Liebenberg
Skrywer praagGepubliseer op 30 Julie 2019 Kategorieë Briewe, MeningsSleutelwoord ANC, grondgryp, SAKP, totale aanslag
Vorige Vorige artikel: Dan Roodt: Sondagaktueel 5
Volgende Volgende artikel: Dan Roodt & Gustav Venter: Die agteruitgang van Afrikaanse kultuur